Vilniaus pramogų arena

Pramogų arena – renginių ir sporto arena Vilniuje. Pastatyta 2002 m.

Veikia čiuožykla (galimas sportinis, dailusis, greitasis, individualus ir masinis čiuožimas; galima žaisti ledo ritulį, kerlingą), yra kavinė su 2 salėmis (I aukšto salėje – 50 vietų, II a. salėje – 150 sėdimų vietų; furšeto metu telpa iki 200 svečių).

 Istorija 

2002 m. sausį neatlaikiusios sniego svorio įgriuvo statomų Ledo rūmų stogo konstrukcijos. Į pastato vidų įgriuvo apie 2 000 m² stogo. Nuostoliai siekė 1,7 milijono litų. Taip nutiko dėl sniego masės ir dėl projektavimo, prastos kokybės metalinių konstrukcijų gamybos, jų transportavimo, metalinių konstrukcijų bei sijų montavimo.http://verslas.lrytas.lt/rinkos-pulsas/lietuviai-jau-mate-igriuvusiu-stogu-ar-tokiu-gresmiu-dar-liko.htm?utm_source=lrExtraLinks&utm_campaign=Copy&utm_medium=Copy 

Iki 2015 m. vadinosi „Utenos“ pramogų arena, nuo 2015 m. – „Pramogų arena“.

 Kontraversijos 
Rusų reperis Ališeras Tagirovičius-Morgenshternas, praeityje ne kartą išreiškęs palaikymą V. Putinui ir vadinęs jį „šauniu vyruku“, planavo 2023 m. kovą pasirodyti koncertų salėje „Compensa“, tačiau ši, sužinojusi apie jo pažiūras, koncertą atšaukė. Vėliau koncertas įvyko „Pramogų arenoje“.https://www.lrytas.lt/zmones/muzika/2023/03/02/news/po-kilusio-sarsalo-v-putina-slovinancio-rusu-reperio-morgenshternas-koncertas-perkeliamas-i-pramogu-arena-26293044 Į jį rinkosi prorusiška publika.https://www.delfi.lt/veidai/uzsienio-zvaigzdes/i-rusu-atlikejo-morgenshterno-koncerta-vilniuje-atvirai-rinkosi-prorusiska-publika-salia-arenos-protesto-akcija.d?id=92707109

 Galerija 

 Šaltiniai 

 Nuorodos 
 Oficiali svetainė

Kategorija:Vilniaus sporto arenos